**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6978520351, 6974881331,** fax: **2674022211,** web site: [**www.eakp.gr**](http://www.eakp.gr)**,**  email: **info@eakp.gr**

 **Αθήνα 3 Απριλίου 2020**

 **Προς: Κο Αρχηγό Πυροσβεστικού Σώματος**

 **Κολοκούρη Στέφανο**

 **Κοιν.: Κο Υπουργό Προστασίας του Πολίτη**

 **Χρυσοχοΐδη Μιχαήλ**

 **Ko Υφυπουργό Πολιτικής Προστασίας**

 **Χαρδαλιά Νικόλαο**

 **Κο Γενικό Γραμματέα Πολιτικής Προστασίας**

 **Βασίλειος Παπαγεωργίου**

 **Κο Διοικητή Πυροσβεστικής Ακαδημίας**

 **Δαμουλάκη Εμμανουήλ**

 **Πολιτικούς Φορείς - Α.Δ.Ε.Δ.Υ. - Π.Ο.Ε.Υ.Π.Σ.**

 **Εργαζόμενους Π.Σ. - Μ.Μ.Ε.**

**Θέμα: « Άμεσα μέτρα για την προστασία των Δοκίμων Ανθυποπυραγών & την επιτυχή**

 **ολοκλήρωση της εκπαιδευτικής περιόδου »**

**Κύριε Αρχηγέ**

Από την πρώτη στιγμή που έκανε την εμφάνιση της η πανδημία του νέου κορωνοϊού στην χώρας μας, η Ενωτική Αγωνιστική Κίνηση Πυροσβεστών ζήτησε να ληφθούν μέτρα προστασίας του προσωπικού μεταξύ των οποίων και η αναστολή λειτουργίας όλων των σχολών της Πυροσβεστικής Ακαδημίας. Για άλλη μια φορά εκφράζουμε την ικανοποίηση μας που λήφθηκε η σχετική απόφαση από τις **11-3-2020.**

Γνωρίζουμε βέβαια ότι μέρος των σπουδαστών έχει διατεθεί στη διάθεση της υπηρεσίας, ενώ ένα άλλο επέστρεψε στους τόπους μόνιμης κατοικίας. Τίθενται λοιπόν δύο ζητήματα που αφορούν τόσο τις συνθήκες εργασίας των σπουδαστών όσο και την αρτιότητα της εκπαίδευσης για αυτό το εξάμηνο.

Όσον αφορά του Δόκιμους Ανθυποπυραγούς των ετών **2, 3, 4** έχουν διατεθεί σε τρία διαφορετικά σημεία. Ένα εξ αυτών είναι το **Ενιαίο Συντονιστικό Κέντρο Επιχειρήσεων** και **Διαχείρισης Κρίσεων** ( Ε.Σ.Κ.Ε.ΔΙ.Κ. ) όπου περίπου ένα σύνολο **18** συναδέλφων βρίσκονται για αρκετές ώρες σε ένα υπόγειο χώρο μερικών δεκάδων τετραγωνικών, όπου ο αερισμός του είναι αμφίβολης ποιότητας αυξάνοντας των κίνδυνο μετάδοσης λοιμώξεων.

Ένα άλλο σημείο είναι το πολιτικό αεροδρόμιο « **Ελ. Βενιζέλος** » όπου επικουρούν στην υποδοχή πτήσεων του εξωτερικού στις οποίες η ύπαρξη κρούσματος **Covid-19** είναι πάντα υπαρκτή.

Επειδή υπάρχουν ισχυρές ενδείξεις για την επέκταση των περιοριστικών μέτρων της κυβέρνησης έως και τις **15 Μαΐου**, προκύπτει εύλογα και το θέμα της ολοκληρωμένης εκπαίδευσης των μελλοντικών στελεχών του Π.Σ.

Γνωρίζουμε ήδη ότι για όλα τα έτη της σχολής Ανθυποπυραγών έχουν αναρτηθεί ηλεκτρονικές σημειώσεις. Ωστόσο θεωρούμε ότι αυτό δεν είναι αρκετό και θα πρέπει το συντομότερο δυνατόν να αξιοποιηθούν οι διάφορες δωρεάν εφαρμογές τηλε-διασκέψεων ώστε να υπάρχει όσο γίνεται επαρκέστερη εκπαίδευση. Αυτό δηλαδή που ήδη εφαρμόζουν τα ελληνικά Α.Ε.Ι., έστω και με αδυναμίες, να γίνει πράξη και για την Πυροσβεστική Ακαδημία.

Επειδή όμως γενικά θεωρούμε τη διά ζώσης εκπαίδευση αναντικατάστατη θα προτείναμε να υπάρξει η κατάλληλη μέριμνα και η διαβεβαίωση για την ύπαρξη όλων των απαραίτητων χρηματικών πιστώσεων με ανάλογη παράταση συμβάσεων, σε περίπτωση που χρειαστεί η αντίστοιχη παράταση του διδακτικού έτους, γιατί δυστυχώς μέχρι και σήμερα ένα μεγάλο μέρος του διδακτικού προσωπικού είναι ωρομίσθιοι με συμβάσεις ορισμένου χρόνου.

Η υπηρεσία που εκτελούν τα μεγαλύτερα έτη των Δοκίμων Ανθυποπυραγών είναι λογικό ως ένα βαθμό να ληφθεί ως « εκπαίδευση » σε ένα συμβάν βιολογικής απειλής και να δικαιολογηθούν έτσι ορισμένες μόνο από τις χαμένες διδακτικές ώρες.

Όμως επιμένουμε ότι θα πρέπει να υπάρξει σημαντική μείωση των υπηρεσιών αυτών ώστε, να δεσμευτούν στη σύγχρονη ή και ασύγχρονη παρακολούθηση διαλέξεων μέσω διαδικτύου.

**Κύριε Αρχηγέ**,

Θεωρούμε απαραίτητο τον έγκαιρο σχεδιασμό και λήψη συγκεκριμένων μέτρων τόσο για την διασφάλιση της υγείας των Δοκίμων Ανθυποπυραγών, όσο και για την εκπαίδευσή τους, με ιδιαίτερη μέριμνα για τους 4ετείς δόκιμους Ανθυποπυραγούς ώστε να μην αποφοιτήσουν βιαστικά και με ελλιπείς γνώσεις εν μέσω αντιπυρικής περιόδου.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**